กฎกระทรวงว่าด้วยการจ่ายเงินจากกองทุนให้แก่สมาชิกหรือบุคคลซึ่งสมาชิกผู้ตายได้แสดงเจตนาไว้หรือทายาท พ.ศ. 2558
ประกาศวันที่ 2015-07-24

content: กฎกระทรวง ว่าด้วยการจ่ายเงินจากกองทุนให้แก่สมาชิก หรือบุคคลซึ่งสมาชิกผู้ตายได้แสดงเจตนาไว้หรือทายาท พ.ศ. ๒๕๕๘
content: อาศัยอํานาจตามความในมาตรา ๔ วรรคหนึ่ง และมาตรา ๔๐ แห่งพระราชบัญญัติกองทุนการออมแห่งชาติ พ.ศ. ๒๕๕๔ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้
sectionNo: 1
content: ข้อ ๑ การจ่ายเงินให้แก่สมาชิกสิ้นสมาชิกภาพเนื่องจากอายุครบหกสิบปีบริบูรณ์ (๑) ก่อนสิ้นสมาชิกภาพสามเดือน ให้กองทุนมีหนังสือแจ้งสมาชิกทางไปรษณีย์ลงทะเบียน เพื่อให้เลือกวิธีการรับเงินบํานาญหรือเงินดํารงชีพอย่างใดอย่างหนึ่ง ดังต่อไปนี้ (ก)
sectionNo: 1
content: โอนเงินเข้าบัญชีเงินฝากธนาคารในนามผู้มีสิทธิได้รับเงินบํานาญหรือเงินดํารงชีพ (ข) ส่งเป็นธนาณัติหรือใบแจ้งให้รับเงินที่ไปรษณีย์ เมื่อสมาชิกเลือกวิธีการรับเงินบํานาญหรือเงินดํารงชีพตาม (๑) แล้ว ให้ส่งหนังสือแจ้งกองทุนทางไปรษณีย์ตอบรับภายในสามสิบวันนับแต่วันที่ได้รับหนังสือแจ้งดังกล่าว
sectionNo: 1
content: พร้อมสําเนาบัตรประจําตัวประชาชนหรือบัตรประจําตัวอื่นที่ทางราชการออกให้ และสําเนาสมุดบัญชีเงินฝากธนาคารที่ประสงค์จะให้โอนเงินบํานาญหรือเงินดํารงชีพ ในกรณีที่สมาชิกไม่เลือกวิธีการรับเงินภายในระยะเวลาที่กําหนด
sectionNo: 1
content: ให้กองทุนโอนเงินและผลประโยชน์ที่อยู่ในบัญชีเงินรายบุคคลไปไว้ในบัญชีเงินบํานาญของสมาชิกดังกล่าวเมื่อสมาชิกมีอายุครบหกสิบปีบริบูรณ์ โดยกองทุนจะจ่ายเงินบํานาญหรือเงินดํารงชีพให้สมาชิกได้ต่อเมื่อสมาชิกได้แจ้งความจํานงเลือกวิธีการรับเงินแล้ว (๒) เมื่อสมาชิกสิ้นสุดการเป็นสมาชิกภาพ
sectionNo: 1
content: ให้กองทุนมีหนังสือแจ้งการสิ้นสมาชิกภาพจํานวนเงินบํานาญ หรือเงินดํารงชีพที่สมาชิกจะได้รับ และวิธีการรับเงินบํานาญหรือเงินดํารงชีพที่สมาชิกได้เลือกไว้ให้ทราบทางไปรษณีย์ลงทะเบียนภายในสิบห้าวันนับแต่วันที่สิ้นสมาชิกภาพ (๓) ให้กองทุนจ่ายเงินบํานาญให้แก่ผู้รับบํานาญเป็นรายเดือน ๆ ละหนึ่งครั้ง
sectionNo: 1
content: ตามจํานวนที่คํานวณได้ตามหลักเกณฑ์ที่กําหนดในกฎกระทรวงว่าด้วยหลักเกณฑ์ในการคํานวณเงินบํานาญ และจํานวนเงินบํานาญขั้นตํ่า ภายในสิบห้าวันนับแต่วันที่ได้มีหนังสือแจ้งการสิ้นสมาชิกภาพ และเดือนต่อไปให้จ่ายเงินบํานาญแก่ผู้รับบํานาญภายในวันที่ ๗ ของทุกเดือน (๔)
sectionNo: 1
content: ในกรณีเงินบํานาญที่สมาชิกจะได้รับแต่ละเดือนมีจํานวนน้อยกว่าเงินบํานาญขั้นตํ่าที่กําหนดไว้ในกฎกระทรวงว่าด้วยหลักเกณฑ์ในการคํานวณเงินบํานาญ และจํานวนเงินบํานาญขั้นตํ่า ให้งดจ่ายเงินบํานาญแก่สมาชิกผู้นั้น และให้จ่ายเป็นเงินดํารงชีพแก่สมาชิกผู้นั้นเป็นรายเดือน ๆ
sectionNo: 1
content: ละหนึ่งครั้งตามจํานวนเงินบํานาญขั้นตํ่าจนกว่าเงินในบัญชีเงินบํานาญจะหมด ภายในสิบห้าวันนับแต่วันที่ได้มีหนังสือแจ้งการสิ้นสมาชิกภาพ และเดือนต่อไปให้จ่ายเงินดํารงชีพสมาชิกผู้นั้นภายในวันที่ ๗ ของทุกเดือน
sectionNo: 1
content: ถ้าเงินในบัญชีบํานาญมีจํานวนน้อยกว่าเงินบํานาญขั้นตํ่าที่กําหนดในกฎกระทรวงว่าด้วยหลักเกณฑ์ในการคํานวณเงินบํานาญ และจํานวนเงินบํานาญขั้นตํ่า ให้กองทุนจ่ายเงินให้สมาชิกผู้นั้นทั้งจํานวนในคราวเดียว เมื่อกองทุนเริ่มจ่ายเงินดํารงชีพให้แก่สมาชิกแล้ว
sectionNo: 1
content: หากเงินดํารงชีพที่สมาชิกได้รับเดือนสุดท้ายมีจํานวนน้อยกว่าเงินบํานาญขั้นตํ่าที่กําหนดในกฎกระทรวงว่าด้วยหลักเกณฑ์ในการคํานวณเงินบํานาญ และจํานวนเงินบํานาญขั้นตํ่า ให้กองทุนจ่ายเงินนั้นรวมกับเงินดํารงชีพที่สมาชิกจะได้รับในเดือนก่อนหน้านั้นทั้งจํานวน (๕)
sectionNo: 1
content: สําหรับเงินสะสมและผลประโยชน์ของเงินสะสมที่สมาชิกตามมาตรา ๓๙ ส่งเข้ากองทุน ให้กองทุนจ่ายเงินดังกล่าวให้แก่สมาชิกผู้นั้นทั้งจํานวนในคราวเดียวพร้อมกับการจ่ายเงินบํานาญหรือเงินดํารงชีพในเดือนแรกตามวิธีที่สมาชิกแจ้งความจํานงไว้
sectionNo: 2
content: ข้อ ๒ การจ่ายเงินให้แก่สมาชิกในกรณีที่สมาชิกสิ้นสมาชิกภาพเพราะถึงแก่ความตาย หรือผู้รับบํานาญหรือผู้รับเงินดํารงชีพถึงแก่ความตาย (๑) ในกรณีที่สมาชิกได้แสดงเจตนาไว้ ให้ผู้มีสิทธิได้รับเงินมายื่นคําขอรับเงินจากกองทุน ณ นิติบุคคลที่ได้รับมอบหมายจากกองทุนภายในสามสิบวันนับแต่วันที่สมาชิก
sectionNo: 2
content: หรือผู้รับบํานาญหรือผู้รับเงินดํารงชีพถึงแก่ความตาย โดยได้เลือกวิธีการรับเงินตามที่กําหนดไว้ในคําขอรับเงินจากกองทุนพร้อมกับเอกสารและหลักฐาน ดังต่อไปนี้ (ก) สําเนาบัตรประจําตัวประชาชนของผู้มีสิทธิได้รับเงินหรือบัตรประจําตัวอื่นที่ทางราชการออกให้ (ข) สําเนาใบมรณบัตร (ค) สําเนาทะเบียนสมรส
sectionNo: 2
content: (กรณีผู้มีสิทธิได้รับเงินเป็นคู่สมรสของสมาชิก) (ง) สําเนาสูติบัตร หรือสําเนาทะเบียนที่รับรองว่าเป็นบุตร หรือสําเนาคําพิพากษาของศาลว่าเป็นบุตรชอบด้วยกฎหมาย (กรณีผู้มีสิทธิได้รับเงินเป็นบุตรของสมาชิก) (จ)
sectionNo: 2
content: สําเนาสมุดบัญชีเงินฝากธนาคารที่ประสงค์จะให้โอนเงินเข้ากรณีเลือกวิธีการรับเงินโดยการโอนเงินเข้าบัญชีเงินฝากธนาคาร (๒) เมื่อกองทุนตรวจสอบความถูกต้องของคําขอ เอกสารและหลักฐานแล้ว ให้กองทุนจ่ายเงินตามจํานวนที่มีอยู่ในบัญชีเงินรายบุคคลของสมาชิก
sectionNo: 2
content: หรือในบัญชีเงินบํานาญของผู้รับบํานาญหรือผู้รับเงินดํารงชีพที่ถึงแก่ความตายทั้งจํานวนให้แก่บุคคลดังกล่าวตามวิธีการที่ได้แสดงความจํานงไว้ภายในสิบห้าวันนับแต่วันที่กองทุนได้รับคําขอตลอดจนเอกสารและหลักฐานตามข้อ ๒ (๑) ครบถ้วน (๓) ในกรณีที่สมาชิกมิได้แสดงเจตนาไว้ ให้ทายาทตามมาตรา ๓๖
sectionNo: 2
content: มายื่นคําขอรับเงินจากกองทุน ณ นิติบุคคลที่ได้รับมอบหมายจากกองทุนภายในสามสิบวันนับแต่วันที่สมาชิก หรือผู้รับบํานาญหรือผู้รับเงินดํารงชีพถึงแก่ความตาย และเลือกวิธีการรับเงินตามที่กําหนดไว้ในคําขอรับเงินจากกองทุนพร้อมกับเอกสารและหลักฐาน ดังต่อไปนี้ (ก) สําเนาบัตรประจําตัวประชาชนของทายาท
sectionNo: 2
content: หรือบัตรประจําตัวอื่นที่ทางราชการออกให้ (ข) สําเนาใบมรณบัตร (ค) สําเนาทะเบียนสมรส (กรณีผู้มีสิทธิได้รับเงินเป็นคู่สมรสของสมาชิก) (ง) สําเนาสูติบัตร หรือสําเนาทะเบียนที่รับรองว่าเป็นบุตร หรือสําเนาคําพิพากษาของศาลว่าเป็นบุตรชอบด้วยกฎหมาย (กรณีผู้มีสิทธิได้รับเงินเป็นบุตรของสมาชิก) (จ)
sectionNo: 2
content: บันทึกสอบปากคํา (ป.ค. ๑๔) ที่ออกโดยกรมการปกครองหรือสํานักงานเขตของกรุงเทพมหานคร (ถ้ามี) (ฉ) สําเนาสมุดบัญชีเงินฝากธนาคารที่ประสงค์จะให้โอนเงิน (กรณีเลือกวิธีการรับเงินโดยการโอนเงินเข้าบัญชีเงินฝากธนาคาร) ทั้งนี้ กองทุนจะต้องตรวจสอบให้ผู้มีชื่อตามบันทึกสอบปากคํา (ป.ค. ๑๔)
sectionNo: 2
content: และเป็นผู้มีสิทธิรับเงินตามมาตรา ๓๖ ลงลายมือชื่อในคําขอรับเงินจากกองทุนให้ถูกต้องครบถ้วนทุกราย (๔) เมื่อกองทุนตรวจสอบความถูกต้องของคําขอ เอกสารและหลักฐานแล้ว ให้กองทุนจ่ายเงินตามจํานวนที่มีอยู่ในบัญชีเงินรายบุคคลของสมาชิก
sectionNo: 2
content: หรือในบัญชีเงินบํานาญของผู้รับบํานาญหรือผู้รับเงินดํารงชีพที่ถึงแก่ความตายทั้งจํานวนให้แก่ทายาทตามหลักเกณฑ์ที่บัญญัติไว้ในมาตรา ๓๖ ตามวิธีการที่ได้แสดงความจํานงไว้ภายในสิบห้าวันนับแต่วันที่กองทุนได้รับคําขอตลอดจนเอกสารและหลักฐานตามข้อ ๒ (๓) ครบถ้วน
sectionNo: 3
content: ข้อ ๓ การจ่ายเงินให้แก่สมาชิกในกรณีที่สมาชิกทุพพลภาพก่อนอายุครบหกสิบปีบริบูรณ์ (๑) ในกรณีที่สมาชิกทุพพลภาพประสงค์ขอรับเงินสะสมและผลประโยชน์ของเงินสะสม ให้สมาชิกหรือบุคคลที่สมาชิกมอบหมายเป็นลายลักษณ์อักษรยื่นคําขอรับเงินจากกองทุน ณ
sectionNo: 3
content: นิติบุคคลที่ได้รับมอบหมายจากกองทุนภายในสามสิบวันนับแต่วันที่แพทย์ที่ทางราชการรับรองได้ตรวจและแสดงความเห็นว่าทุพพลภาพ และเลือกวิธีการรับเงินตามที่กําหนดไว้ในคําขอรับเงินจากกองทุน พร้อมกับเอกสารและหลักฐาน ดังต่อไปนี้ (ก) สําเนาบัตรประจําตัวประชาชนของสมาชิก หรือบัตรประจําตัวอื่นที่ทางราชการออกให้ (ข)
sectionNo: 3
content: ใบรับรองแพทย์ที่ทางราชการรับรอง โดยระบุการตรวจและความเห็นว่าทุพพลภาพจนไม่สามารถทํางานได้ (ค) สําเนาสมุดบัญชีเงินฝากธนาคารที่ประสงค์จะให้โอนเงิน (กรณีเลือกวิธีการรับเงินโดยการโอนเงินเข้าบัญชีเงินฝากธนาคาร) (๒) เมื่อกองทุนตรวจสอบความถูกต้องของคําขอ เอกสารและหลักฐานแล้ว
sectionNo: 3
content: ให้จ่ายเงินสะสมและผลประโยชน์ของเงินสะสมจากบัญชีรายบุคคลให้แก่สมาชิกครั้งเดียวทั้งจํานวนตามวิธีที่สมาชิกแจ้งความจํานงไว้ภายในสิบห้าวันนับแต่วันที่กองทุนได้รับคําขอตลอดจนเอกสารและหลักฐานตามข้อ ๓ (๑) ครบถ้วน
sectionNo: 4
content: ข้อ ๔ การจ่ายเงินให้แก่สมาชิกในกรณีที่สมาชิกสิ้นสมาชิกภาพเนื่องจากลาออก (๑) ให้สมาชิกหรือบุคคลที่สมาชิกมอบหมายเป็นลายลักษณ์อักษรยื่นคําขอรับเงินจากกองทุน ณ นิติบุคคลที่ได้รับมอบหมายจากกองทุนภายในสามสิบวันนับแต่วันที่ลาออกจากกองทุน และเลือกวิธีการรับเงินตามที่กําหนดไว้ในคําขอรับเงินจากกองทุน
sectionNo: 4
content: พร้อมกับเอกสารและหลักฐาน ดังต่อไปนี้ (ก) สําเนาบัตรประจําตัวประชาชนของสมาชิก หรือบัตรประจําตัวอื่นที่ทางราชการออกให้ (ข) สําเนาสมุดบัญชีเงินฝากธนาคารที่ประสงค์จะให้โอนเงิน (กรณีเลือกวิธีการรับเงินโดยการโอนเงินเข้าบัญชีเงินฝากธนาคาร) (๒) เมื่อกองทุนตรวจสอบความถูกต้องของเอกสารและหลักฐานแล้ว
sectionNo: 4
content: ให้จ่ายเงินสะสมและผลประโยชน์ของเงินสะสมจากบัญชีเงินรายบุคคลให้แก่สมาชิกผู้นั้นครั้งเดียวทั้งจํานวนตามวิธีที่สมาชิกแจ้งความจํานงไว้ภายในสิบห้าวันนับแต่วันที่กองทุนได้รับคําขอตลอดจนเอกสารและหลักฐานตามข้อ ๔ (๑) ครบถ้วน
sectionNo: 5
content: ข้อ ๕ เมื่อได้รับคําขอพร้อมกับเอกสารและหลักฐานแล้ว หากกองทุนเห็นว่าคําขอเอกสารหรือหลักฐานนั้นไม่ถูกต้องหรือไม่ครบถ้วน ให้มีหนังสือโดยทางไปรษณีย์ลงทะเบียนแจ้งผู้ยื่นคําขอรับเงินให้แก้ไขหรือส่งเอกสารหรือหลักฐานเพิ่มเติมภายในสามสิบวันนับแต่วันที่ได้รับหนังสือแจ้ง
sectionNo: 5
content: หากผู้ยื่นคําขอรับเงินไม่ยื่นเอกสารหรือหลักฐานให้ครบถ้วนภายในกําหนดเวลาดังกล่าว สมาชิกหรือบุคคลซึ่งสมาชิกผู้ตายได้แสดงเจตนาไว้หรือทายาทจะต้องยื่นคําขอรับเงินใหม่อีกครั้ง โดยให้ดําเนินการยื่นเอกสารตามความในข้อ ๑ หรือข้อ ๒ หรือข้อ ๓ หรือข้อ ๔ แล้วแต่กรณี
sectionNo: 6
content: ข้อ ๖ คําขอรับเงินจากกองทุนให้เป็นไปตามแบบที่เลขาธิการกําหนด
content: ให้ไว้ ณ วันที่ ๒๖ มิถุนายน พ.ศ. ๒๕๕๘ สมหมาย ภาษี รัฐมนตรีว่าการกระทรวงการคลัง
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๔๐ แห่งพระราชบัญญัติกองทุนการออมแห่งชาติ พ.ศ. ๒๕๕๔ บัญญัติว่า การจ่ายเงินบํานาญ การจ่ายเงินดํารงชีพ การจ่ายเงินกรณีสมาชิกถึงแก่ความตาย การจ่ายเงินกรณีสมาชิกทุพพลภาพ การจ่ายเงินกรณีสมาชิกลาออก การจ่ายเงินกรณีสมาชิกสิ้นสมาชิกภาพ
content: และการจ่ายเงินกรณีผู้รับบํานาญหรือผู้รับเงินดํารงชีพถึงแก่ความตาย ให้เป็นไปตามหลักเกณฑ์ วิธีการ และเง่ือนไขที่กําหนดโดยกฎกระทรวง จึงจําเป็นต้องออกกฎกระทรวงนี้